***Kúpna zmluva***

uzatvorenápodľa §409 a nasl. zákona č. 513/1991 Zb.

Obchodnýzákonník v zneníneskorších predpisov

medzi

**K u p u j úc i :**

***Názov:*** Stredná odborná škola Handlová

***So sídlom:*** Lipová č.8, 972 51 Handlová

***Zastúpená:*** Mgr. Jozefom Barborkom, riaditeľ

***Právna forma:*** Príspevková organizácia TSK

***Bankové spojenie hlavná činnosť:*** Štátna pokladnica

***Číslo účtu:*** SK7081800000007000506281

***Bankové spojenie podnikateľská:*** Štátna pokladnica

***Číslo účtu:*** SAK9281800000007000506273

***IČO:*** 42024471

***DIČ:*** 2022438561

***IČDPH:*** SK2022438561

***(ďalej len ako „kupujúci “)***

**P r e d áv a j úc i :**

***Obchodnémeno/Názov:*** INMEDIA, spol. s r.o.

***So sídlom/miestom podnikania:*** Námestie SNP 11, 960 01 Zvolen

***Právna forma:*** spoločnosť sručením obmedzeným

***Zapísaná:*** v OR OS Banská Bystrica, Oddiel: Sro, Vložka č. 4345/S

***Zastúpená:*** Ing. Miloš Kriho, Mgr. Lucia Krihová, konatelia spoločnosti

***Bankovéspojenie***: UniCredit Bank Czech and Slovakia, a.s.

***Číslo účtu:*** SK2211110000006619429000

***IČO:*** 36019208

***IČDPH:*** SK2020066829

***(ďalej len ako „predávajúci “)***

***(kupujúci a predávajúci spolu len ako „zmluvné strany“ v príslušnom gramatickom tvare)***

**čl. I**

**Úvodné ustanovenia**

Kúpna zmluva sa uzatvára ako výsledok verejného obstarávania v zmysle § 3 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Kupujúci na obstaranie predmetu tejto zmluvy použil postup verejného obstarávania – zákazka podľa § 9 ods. 9 – elektronická aukcia.

Predávajúci prehlasuje, že je oprávnený predmet kúpy dodať, má všetky potrebné oprávnenia na výkon činnosti podľa tejto zmluvy.

Predávajúci vyhlasuje, že zodpovedá za obsah a pravdivosť vyhlásení uvedených v tejto zmluve.

**čl. II**

**Predmet zmluvy**

2.1 Predmetom tejto zmluvy je záväzok predávajúceho dodať predmet kúpy – Mrazená hydina, zelenina ryby, presne určený na základe jednotlivých objednávok od kupujúceho vrátane dopravy a dodania do skladu potravín kupujúceho v areáli SOŠ Handlová ( ďalej len “miesto dodania”), previesť na neho vlastnícke právo a záväzok kupujúceho riadne a včas zaplatiť kúpnu cenu.

čl. III

Množstvo

3.1. Predpokladané množstvo predmetu kúpy , uvedené v prílohe, sa považuje za približné a nezaväzuje kupujúceho k odobratiu tohto množstva predmetu kúpy. Kupujúci si vyhradzuje právo odoberať aj iný predmet kúpy, ktorý ale nebude druhovo iný.

3.2 Predávajúcemu vzniká nárok na zaplatenie kúpnej ceny za skutočne dodaný predmet kúpy, ktorého prevzatie kupujúci písomne potvrdil na dodacom liste.

čl. IV

Miesto, čas, termín dodania a doklady vzťahujúce sa na predmet kúpy

4.1 Miestom dodania predmetu kúpy je miesto uvedené v bode 2.1 tejto zmluvy.

4.2 Predávajúci sa zaväzuje dodať predmet kúpy v lehote do 24.00 hodín v pracovných dňoch, alebo podľa dohody na základe konkrétnych písomných objednávok kupujúceho formou objednávkového formulára, ktorý tvorí prílohu tejto zmluvy (zaslaním na email zodpovednej osoby uvedený v objednávkovom formulári, faxom alebo odovzdaním obchodnému zástupcovi) v pracovný deň o d 6.00 hod do12.00hod. V objednávke kupujúceho bude uvedené množstvo, druh predmetu kúpy. Objednávka kupujúceho môže byť doručená predávajúcemu telefonicky alebo elektronicky na adresu:

Oprávnený pracovník kupujúceho: Ľubica Lenhartová, Valéria Prokeinová

Telefonický kontakt: 046/ 5121937

e-mail: lenhartova.l@pobox.sk

a

Oprávnený pracovník predávajúceho: Renáta Talianová

Telefonický kontakt: 0918 660205

e-mail: r.talianova@inmediazv.sk

4.3 Skladba jednotlivej objednávky môže pozostávať z ľubovoľného množstva a kombinácie položiek uvedených v prílohe č. 1 bez obmedzenia minimálnej veľkosti objednávky.

4.4 Dovoz musí byť zabezpečený v dopravnom prostriedku dodávateľa, vo vlastných prepravkách. Predávajúci sa zaväzuje predmet kúpy dodať, vyložiť v sklade potravín, previesť na neho vlastnícke právo a odovzdať kupujúcemu aj doklady vzťahujúce sa na predmet kúpy a to najmä: faktúru- daňový doklad a dodací list.

čl. V

Cena predmetu kúpy

5.1 Kúpna cena za predmet kúpy je stanovená dohodou zmluvných strán podľa zákona *NR SRč. 18/1996 Z. z. o cenách, v znení zákona č.196/2000 Z. z., vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších zmien a doplnkov.*

5.2 Kúpna cena predmetu kúpy je nemenná, maximálna a obsahuje dopravu ku kupujúcemu, vo vlastných prepravkách, vyloženie a daň z pridanej hodnoty.

5.3 Množstvo predmetu kúpy uvedené v bode 3.1 je predpokladané množstvo, ktoré má kupujúci záujem kúpiť počas platnosti tejto kúpnej zmluvy.

5.4 K zmene dohodnutej kúpnej ceny môže dôjsť iba v dôsledku objektívnych dôvodov: zmeny cla, zmeny daňových sadzieb DPH  so súhlasom kupujúceho písomne vo forme dodatku..

5.5 Predávajúci sa zaväzuje v prípade zníženia ceny dodávaných predmetov kúpy na trhu od iných dodávateľov, resp. dodávateľa a po oznámení tejto skutočnosti kupujúcim takisto znížiť ceny dodávaného predmetu kúpy a to formou písomného dodatku k zmluve bez zbytočného odkladu.

5.6 Predávajúci berie na vedomie a nebude požadovať od kupujúceho v prípade prijatia objednávky preddavok na kúpnu cenu.

5.7 Predávajúci sa zaväzuje dodaný predmet kúpy fakturovať v deň dodania predmetu kúpy, podkladom pre fakturáciu je dodací list potvrdený podpisom oprávneného pracovníka kupujúceho. V prípade, že prílohou faktúry nebude dodací list potvrdený podpisom oprávneného pracovníka, kupujúceho nevzniká povinnosť zaplatiť za predmet kúpy.

5.8 Kupujúci sa zaväzuje zaplatiť kúpnu cenu za predmet kúpy alebo jeho časť po dodaní predmetu kúpy na základe faktúry - daňového dokladu s prílohou uvedenou v bode 5.7 v lehote do14 dní od doručenia faktúry - daňového dokladu.

5.9 Ak vystavená faktúra predávajúceho nebude obsahovať všetky predpísané náležitosti v zmysle zákona o DPH č. 222/2004 Z. z. v znení neskorších predpisov, alebo nebude po obsahovej stránke úplná alebo ak nebude v súlade s touto zmluvou alebo nebude mať priložené prílohy podľa tejto zmluvy, kupujúci je oprávnený takúto faktúru vrátiť predávajúcemu na prepracovanie. Lehota splatnosti faktúry začína plynúť kupujúcemu až po doručení opravenej faktúry.

5.10 V prípade, že kupujúci neuhradí kúpnu cenu za predmet kúpy v lehote splatnosti uvedenej v tejto zmluve, vzniká predávajúcemu nárok účtovať zákonný úrok z omeškania za každý deň omeškania.

5.11 V prípade, že predávajúci nedodá predmet kúpy v termíne uvedenom v jednotlivých objednávkach, ktoré akceptoval, alebo nesplní povinnosť uvedenú v bode 6.3 vzniká kupujúcemu nárok na zaplatenie zmluvnej pokuty vo výške 0,09 % z hodnoty nedodaného predmetu kúpy za každý deň omeškania.

5.12 Predávajúci a kupujúci sa dohodli, že predávajúci nie je oprávnený bez písomného súhlasu kupujúceho postúpiť akúkoľvek pohľadávku, ktorú voči nemu má.

čl. VI

Akosť, vady, reklamácie

6.1. Predávajúci sa zaväzuje dodať kupujúcemu tovar v kvalite v zmysle zákona č. 152/1995

Z. z. o potravinách v platnom znení.

6.2. Predávajúci sa zaručuje, že dodaný tovar bude mať požadovanú kvalitu po dobu minimálnej trvanlivosti platnej pre jednotlivé druhy tovarov, ktorá je dĺžkou záručnej lehoty, I. akostnej triedy, s čitateľným označením na obaloch tak, ako to žiada a predpisuje potravinový kódex.

6.3 Tovar musí byť čerstvý a na vzhľad nepoškodený. Pri prevzatí dodávky je kupujúci povinný zistiť jej množstvo a akosť bez zbytočného odkladu a reklamovať prípadné zrejmé vady tovaru v prípade, že nebol takto odsúhlasený, v akosti podľa príslušnej normy, resp. v primeranej kvalite.

6.4 Kupujúci sa zaväzuje pri prevzatí predmetu kúpy zistiť jeho množstvo a akosť bez zbytočného odkladu, a reklamovať prípadné zrejmé vady. Za zrejmé vady už pri odbere predmetu kúpy sa považujú vady, ktoré od začiatku robia predmet kúpy neupotrebiteľným.

6.5. V prípade, že predávajúci v lehote do 24 hodín od reklamácie predmetu kúpy kupujúcim nedodá kupujúcemu nový predmet kúpy alebo neodstráni v tejto lehote jeho vady je v omeškaní.

6.6. Zmluvné strany sa v prípade vád budú riadiť § 422 a nasl. zákona č. 513/1991 Zb. Obchodného zákonníka v znení neskorších predpisov, ktoré upravujú zodpovednosti za vady.

6.7 Kupujúci je oprávnený uplatniť nároky z vád predmetu kúpy v súlade s § 436 a nasl. zákona č. 513/1991 Zb. Obchodného zákonníka v znení neskorších predpisov.

**čl. VII**

**Záruky a sankcie**

7.1 Predávajúci je povinný dodať predmet zmluvy v množstve, sortimente a kvalite v súlade s touto zmluvou a objednávkou kupujúceho. Ak predávajúci nesplní záväzky vyplývajúce z tejto zmluvy riadne a včas, je kupujúci oprávnený odstúpiť od zmluvy. Predávajúci sa zaručuje, že dodaný tovar bude mať požadovanú kvalitu po dobu minimálnej trvanlivosti platnej pre jednotlivé druhy tovarov, ktorá je dĺžkou záručnej lehoty a bude po túto dobu spôsobilý na použitie na dohodnutý, inak na obvyklý účel alebo, že si zachová dohodnuté, inak obvyklé vlastnosti.

7.2 Účinky prevzatia záväzku za akosť má aj vyznačenie dĺžky záručnej doby alebo doby trvanlivosti alebo použiteľnosti dodaného predmetu kúpy na jeho obale.

7.3 Predávajúci vyhlasuje, že dodávaný predmet kúpy nemá žiadne právne vady.

čl. VIII

Prechod nebezpečenstva škody

8.1 Nebezpečenstvo škody na predmete kúpy (§ 368 ods. 2 zákona č. 513/1991 Zb. Obchodného zákonníka v znení neskorších predpisov) prechádza na kupujúceho v čase, keď prevezme predmet kúpy od predávajúceho, alebo ak tak neurobí včas, v čase, keď mu predávajúci umožní nakladať s predmetom kúpy a kupujúci poruší zmluvu tým, že predmet kúpy neprevezme.

čl. IX

Uchovanie predmetu kúpy

9.1 Ak kupujúci prevzal predmet kúpy a zamýšľa ho odmietnuť, je povinný urobiť opatrenia primerané okolnostiam na uchovanie predmetu kúpy. Dokiaľ predávajúci neuhradí primerané náklady, ktoré kupujúcemu pri tom vznikli, je kupujúci oprávnený zadržiavať predmet kúpy, ktorý sa má vrátiť predávajúcemu.

9.2 Stranu, ktorá je v omeškaní s prevzatím alebo so spätným prevzatím predmetu kúpy možno vyzvať na splnenie tejto povinnosti. Druhá strana je oprávnená vo výzve na prevzatie predmetu kúpy určiť na to primeranú lehotu a po jej márnom uplynutí predmet kúpy predať vhodným spôsobom. Pred týmto predajom je však povinná upozorniť stranu, ktorá je v omeškaní, na úmysel predmet kúpy predať. Tento úmysel možno oznámiť aj pri určení lehoty na prevzatie.

9.3 Ak predmet kúpy podlieha rýchlej skaze alebo ak sú s jeho uchovaním spojené neprimerané náklady, strana, ktorá má povinnosti podľa bodu 9.1 a 9.2 musí urobiť primerané opatrenia na jeho predaj, a pokiaľ je to možné, druhú stranu o zamýšľanom predaji upovedomiť.

9.4 Strana, ktorá predmet kúpy predala, je oprávnená ponechať si z výťažku predaja sumu zodpovedajúcu primeraným nákladom spojeným s plnením povinností podľa bodov 9.1 a 9.2 a s predajom predmetu kúpy. Zvyšok získaného výťažku je povinná druhej strane bez zbytočného odkladu uhradiť.

čl. X

Odstúpenie od zmluvy a výpoveď

10.1 Od tejto zmluvy môže odstúpiť ktorákoľvek zo zmluvných strán v súlade s § 344 a nasl. zákona č. 513/1991 Zb. Obchodný zákonník v znení neskorších predpisov.

10.2 Zmluvné strany sa dohodli, že podstatným porušením povinnosti predávajúceho je dodanie predmetu kúpy v rozpore s touto zmluvou alebo objednávkou alebo omeškanie s dodaním predmetu kúpy, jeho výmenou alebo odstránením jeho vád o viac ako 1 deň ako je uvedený termín dodania v tejto zmluve alebo objednávke.

10.3 V prípade, že predávajúci podstatným spôsobom poruší svoju povinnosť spôsobom uvedeným v bode 10.2 je kupujúci oprávnený odstúpiť od tejto zmluvy.

10.4 Kupujúci musí v prípade uvedenom v bode 10.2 odstúpiť od tejto zmluvy písomne a odstúpenie musí byť doručené predávajúcemu poštou na adresu uvedenú v záhlaví tejto zmluvy. Odstúpenie je účinné dňom doručenia predávajúcemu alebo márnym uplynutím lehoty na vyzdvihnutie zásielky na pošte.

10.5 Táto zmluva zaniká aj písomnou výpoveďou Kupujúceho doručenou predávajúcemu. Výpoveď je platná od prvého dňa nasledujúceho mesiaca od doručenia výpovede alebo márnym uplynutím lehoty na vyzdvihnutie zásielky na pošte.

10.6. Kupujúci je oprávnený odstúpiť od tejto zmluvy, ak predávajúci nie je schopný dodať alebo nedodá plnenie za kúpnu cenu, určenú spôsobom uvedeným v bode 5. 5.

čl. XI

Záverečné ustanovenia

11.1 Zmluva je uzavretá na dobu určitú od 17.8 2015 do 16.8.2016

11.2 Zmluva nadobúda účinnosť dňom nasledujúcim po dni jej zverejnenia.

11.3 Kupujúci sa zaväzuje, že v súlade s § 5a zákona č. 211/2000 Z .z. o slobodnom prístupe k informáciám v znení neskorších predpisov, zabezpečí zverejnenie zmluvy na svojom webovom sídle bezodkladne po jej podpise obidvoma zmluvnými stranami.

11.4 Predávajúci súhlasí so zverejnením tejto zmluvy, ako aj každej objednávky podľa tejto zmluvy na webovom sídle kupujúceho.

11.5 Vzťahy touto zmluvou priamo neupravené sa riadia ustanoveniami platného Obchodného zákonníka a súvisiacimi slovenskými právnymi predpismi.

11.6 Kúpna zmluva je vyhotovená v štyroch exemplároch, z ktorých každá zmluvná strana obdrží po dva exempláre.

11.7 Zmluvný vzťah sa bude riadiť príslušným právnym poriadkom platným na území SR. Spory bude rozhodovať príslušný súd SR v slovenskom jazyku.

11.8 Zmluvné strany prehlasujú, že Zmluve porozumeli, s jej obsahom súhlasia, majú plnú spôsobilosť na právne úkony, sú oprávnení s predmetom kúpy nakladať, ich zmluvné prejavy sú dostatočne zrozumiteľné, vážne a určité, ich zmluvná voľnosť nie je obmedzená a právny úkon je urobený v predpísanej forme.

11.9 Zmeny tejto Zmluvy musia byť vyhotovené vo forme písomných, postupne číslovaných dodatkov, podpísaných predpísaným spôsobom zmluvnými stranami.

11.10 Zmluva bola uzavretá zo slobodnej vôle Zmluvných strán, určite a vážne, bez skutkového a právneho omylu, nie v tiesni za nápadne nevýhodných podmienok. Túto skutočnosť Zmluvné strany potvrdzujú svojimi vlastnoručnými podpismi.

V Handlovej dňa: 7.8.2015 Vo Zvolene, dňa: 7.8.2015

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*podpis, odtlačok pečiatky podpis, odtlačok pečiatky*

Mgr. Jozef Barborka Ing. MilošKriho

r i a d i t e ľ konateľspoločnosti

SOŠHandlová INMEDIA, spol. s r.o., Zvolen

Zoznam príloh:

**Príloha č.1** – Výsledkový protokol z elektronickej aukcie

**Príloha č.2 –** Cena jednotlivých položiek podľa predloženej ponuky